ԵԱՀԽ-ի գծով մեր պարտավորություններին համապատասխան մենք ընդգծում ենք, որ մեր քաղաքացիների ազատ տեղաշարժվելը և նրանց շփումները, ինչպես նաև տեղեկատվության ու գաղափարների ազատ հոսքը կարևորագույն նշանակություն ունեն ազատ հասարակությունների և ծաղկող մշակույթների պահպանման ու զարգացման համար: Մենք ողջունում ենք զբոսաշրջության զարգացումը և մեր երկրների քաղաքացիների միմյանց մոտ ուղևորությունների ընդլայնումը: